OpenLLM-France/wikimedia huggingface dataset:
# Falcon Mesa

Falcon Mesa és una concentració de població designada pel cens dels Estats Units a l'estat de Texas. Segons el cens del 2000 tenia 506 habitants.

## Demografia

Segons el cens del 2000, Falcon Mesa tenia 506 habitants, 242 habitatges, i 168 famílies. La densitat de població era de 127,7 habitants/km².
Dels 242 habitatges en un 13,6% hi vivien nens de menys de 18 anys, en un 65,3% hi vivien parelles casades, en un 3,7% dones solteres, i en un 30,2% no eren unitats familiars. En el 28,1% dels habitatges hi vivien persones soles el 22,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,09 i el nombre mitjà de persones que vivien en cada família era de 2,51.
Per edats la població es repartia de la següent manera: un 14% tenia menys de 18 anys, un 4,3% entre 18 i 24, un 12,3% entre 25 i 44, un 24,9% de 45 a 60 i un 44,5% 65 anys o més.
L'edat mediana era de 62 anys. Per cada 100 dones de 18 o més anys hi havia 95,1 homes.
La renda mediana per habitatge era de 24.792 $ i la renda mediana per família de 26.645 $. Els homes tenien una renda mediana de 16.250 $ mentre que les dones 48.021 $. La renda per capita de la població era de 12.150 $. Aproximadament el 19,8% de les famílies i el 21% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Falcon Mesa». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Falcon Mesa». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Il·lariónov

Il·lariónov (en rus: Илларионов) és un poble (un khútor) de l'óblast de Rostov, a Rússia, que en el cens del 2010 tenia 269 habitants, pertany al municipi de Krasnokútskaia.

## Referències

* ↑ Указ президиума ВС РСФСР от 22.12.1987 г. "О наименовании некоторых населенных пунктов в Ростовской области", 1987.
# Macrochirichthys macrochirus

Macrochirichthys macrochirus és una espècie de peix de la família dels ciprínids i de l'ordre dels cipriniformes.
Poden assolir fins a 100 cm de longitud total. Els alevins mengen insectes i els adults peixos. És un peix d'aigua dolça i de clima tropical. Es troba a Àsia: des de Tailàndia fins al Vietnam i Indonèsia, incloent-hi les conques dels rius Chao Phraya i Mekong.

## Referències

* ↑ «Macrochirichthys macrochirus». Catalogue of Life. (anglès) (anglès)
* 1 2 3 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* ↑ Rainboth, W.J., 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, 265 p.
* ↑ Doi, A., 1997. A review of taxonomic studies of cypriniform fishes in Southeast Asia. Jap. J. Ichthyol. 44(1): 1-33.
# El gran Gatsby (novel·la)

El gran Gatsby (títol original en anglès: The Great Gatsby) és una novel·la escrita en anglès per F. Scott Fitzgerald i publicada el 1925. L'autor va pertànyer a la Generació perduda, un grup d'intel·lectuals nord-americans que van viure l'experiència de la Primera Guerra Mundial i que compartien la mateixa visió del món. A causa d'aquest fet, la Generació perduda i El gran Gatsby comparteixen molts elements clarament identificables en la novel·la.
Ambientada a la costa interior (nord) de Long Island i a la ciutat de Nova York entre la primavera i la tardor del 1922, representa l'època posterior a la Primera Guerra Mundial, els feliços anys vint, en què la societat nord-americana gaudia d'una gran prosperitat econòmica, mentre la llei seca estava fent milionaris els contrabandistes de begudes alcohòliques.
Publicada novament el 1945 i el 1953, la novel·la va tenir ràpidament un gran èxit de públic, i avui se la considera en general la "gran novel·la estatunidenca" d'aquella època, i tot un clàssic. The Great Gatsby ha esdevingut lectura obligatòria per als estudiants de literatura anglesa a l'escola secundària i a la universitat, fins i tot a molts altres països, i ocupa el segon lloc a la llista de les 100 millors novel·les en anglès del segle xx.
La versió cinematogràfica més coneguda és la pel·lícula del mateix títol del 1974, dirigida per Jack Clayton, escrita per Francis Ford Coppola, i interpretada per Sam Waterston com a narrador –Nick Carraway– Mia Farrow com a Daisy Buchanan i Robert Redford com a Gatsby. Tot i així, el 2013, el director Baz Luhrmann va fer una nova versió cinematogràfica de la novel·la, en aquest cas amb Tobey Maguire com a narrador i Leonardo DiCaprio com a Gatsby.
També es desenvolupà un videojoc sobre la novel·la amb l'estètica de 8-bit dels jocs de la Nintendo: The Great Gatsby Game.

## Referències

* ↑ Títol en català
* ↑ «The Great Gatsby by F. Scott Fritzgerald». bibliojunkie, 17-01-2010. [Consulta: 16 maig 2011]. (anglès)
* ↑ «Wheeler Winston Dixon, The Three Film Versions of The Great Gatsby: A Vision Deferred, 2003». Literature Film Quarterly, 11-07-2007. Arxivat de l'original el 2007-07-11. [Consulta: 16 maig 2011]. (anglès)
* ↑ Boog, Jason «The Great Gatsby Nintendo Game». Adweek, 15-02-2011 [Consulta: 23 juliol 2015].

## Vegeu també

* El gran Gatsby (pel·lícula de 2000)
# Blàgoievo

Blàgoievo (en rus: Благоево) és un poble (un possiólok) de la República de Komi, a Rússia, segons el cens del 2021 tenia 2.012 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Falcone (Sicília)

Falcone (sicilià Falcuni) és un municipi italià, dins de la ciutat metropolitana de Messina. L'any 2007 tenia 2.910 habitants. Limita amb els municipis de Furnari, Montalbano Elicona, Oliveri i Tripi.

## Administració

Llista d'alcaldes :
| Període | Identitat | Partit |
| 2006- | Santi Cirella | AN |
# Il·liciàcies

Les il·liciàcies (Illiciaceae) són una família d'angiospermes de l'ordre Illiciales. Va se reconeguda pel sistema de classificació APG II (2003), però no pel APG III (2009).
El sistema APG II tracta les Illiciaceae com una família que també pot ser tractada com a part d'una altra família, les Schisandraceae o permetre la segregació opcional de les Illiciaceae des de les Schisandraceae. Les Illiciaceae com una família segregada consta d'un sol gènere, Illicium. El sistema APG III de 2009 no reconeix aquesta família i inclou Illicium dins les Schisandraceae.

## Descripció

Aquesta família consta d'arbusts o arbrets normalment amb compostos aromàtics volàtils. Són perennifolis, de fulles simples, esparses, espirals. Les flors són hermafrodites.
El fruit no és carnós, tenen fol·licle i tenen una sola llavor. Les llavors són oleaginoses. La germinació és fanerocotilar.

## Fitoquímica

Les fulles i els fruits proporcionen olis essencials.

## Distribució i espècies

El gènere, Illicium, té unes 40 espècies de distribució tropical i subtropical (sud-est d'Àsia, sud-est dels Estats Units, Carib i parts de Mèxic).

## Taxonomia

* Illicium verum
* Illicium floridanum
* Illicium henryi
* Illicium parviflorum
* Illicium anisatum

## Referències

* 1 2 Zomlefer, Wndy B. Guide to Flowering Plant Families. The University of North Carolina Press, 1994, p. 430. ISBN 978-0807844700.

## Enllaços externs

   * Illiciaceae Arxivat 2007-01-03 a Wayback Machine. in L. Watson and M.J. Dallwitz (1992 onwards) The families of flowering plants: Arxivat 2007-01-03 a Wayback Machine. descriptions, illustrations, identification, information retrieval. Version: 3rd May 2006. http://delta-intkey.com Arxivat 2007-01-03 a Wayback Machine..
   * Illiciaceae in the Flora of North America
# Manuel Estella Hoyos

Manuel Estella Hoyos (Salamanca, 19 d'agost de 1939) és un advocat i polític del Partit Popular.
Va ser procurador de les Corts de Castella i Lleó en la seua I Legislatura i vicepresident primer de la Mesa en la II Legislatura. En la tercera i quarta legislatura va ocupar el càrrec de President de les Corts de Castella i Lleó.

## Referències

* 1 2 Pérez de Lama, Ernesto (dir.). Manual del Estado Español 1999. Madrid: LAMA, 1998, p. 418. ISBN 84-930048-0-4.
# Doctor Watson

El Doctor Watson (o Dr. Watson), nom amb què és conegut John Hamish Watson, és un personatge de ficció creat per l'escriptor Arthur Conan Doyle, el millor amic del detectiu Sherlock Holmes.
Segons Doyle, Watson va néixer el 7 d'agost de 1852. Com a amic íntim de Holmes, va narrar 52 de les 56 aventures escrites per aquest autor. Watson va heretar alguns trets del mateix Doyle: com aquest, era doctor en Medicina.

## Referències

* ↑ (anglès) Dorothy L. Sayers, "Dr. Watson's Christian Name," a Unpopular Opinions (London: Victor Gollancz, 1946), 148–151.
# Leptodactylus melanonotus

Leptodactylus melanonotus és una espècie de granota que viu a Belize, Colòmbia, Costa Rica, l'Equador, El Salvador, Guatemala, Hondures, Mèxic, Nicaragua i Panamà.

## Referències

* Solís, F., Ibáñez, R., Santos-Barrera, G., Lee, J., Savage, J., Grant, T. & Almandáriz, A. 2004. Leptodactylus melanonotus. Llista Vermella d'Espècies Amenaçades de la UICN 2006. Consulta: 16 de gener de 2008.
# El cas de la bruixa que no ho era

El cas de la bruixa que no ho era (títol original: Pas de répit pour Mélanie) és una pel·lícula canadenca dirigida per Jean Beaudry estrenada l'any 1990. Forma part de la sèrie de films per la joventut Contes per tots produïts per Rock Demers. Ha estat doblada al català.

## Argument

Mélanie, una jove de pagès, rep a casa seva per les vacances d'estiu la seva corresponsal Florence. Inspirades en el Petit Príncep de Sant-Exupéry, decideixen « domesticar » madame Labbé, una vella dama solitària vista com una bruixa per diversos nens del poble. Quan a madame Labbé li roben els seus béns més preciosos així com el seu animal de companyia, un petit porquet, és l'ocasió per Mélanie i Florence de jugar als detectius. Aquest serà també l'ocasió per elles de descobrir la realitat de les persones grans.

## Repartiment

* Marie-Stéphane Gaudry: Mélanie
* Kesnamelly Neff: Florence
* Madeleine Langlois: madame Labbé
* Vincent Bolduc: Martin-Pierre
* Alexandre Neszvecko: Louis
* Johanne-Marie Tremblay: la mare de Mélanie
* Clément Cazelais: el pare de Mélanie
* Ghyslain Tremblay: Gougoutte
* Jocelyn Bérubé: el cap de policia
* Clara Pimparé: la metgessa
* Paul Dion: el pare de Louis
* Ellery Picard: Alexis
* Camille Cyr-Desmarais: Sarah
* Capucine Powers: Julie
* Marc Désourdy: Bouliamme
* Bruno Vine: el lladre

## Referències

* ↑ «El cas de la bruixa que no ho era». esadir.cat.
* ↑ «Pas de répit pour Mélanie». Allociné.
# Burbáguena

Burbáguena és un municipi de la província de Terol, situada a la comarca del Jiloca i es troba a 14 km de Calamocha, el cap comarcal, als peus de la N-234
L'entramat urbà està situat a la riba del Jiloca i està ple d'edificis dels segles xvi i xvii d'estil renaixentista aragonès. Hi ha també les runes d'un castell del segle xiii que dominen la població així com la torre de l'església que és d'estil mudèjar.
# Flora. Morphology, Geobotany, Ecophysiology

Flora. Morphology, Geobotany, Ecophysiology, (abreujat Flora, Morphol. Geobot. Ecophysiol.), va ser una revista il·lustrada amb descripcions botàniques que va ser editada per la Societat Botànica Regensburgische i es va publicar a Jena i Nova York entre els anys 1993-1999, durant els quals es van editar els números 188-194. Va ser precedida per Flora, Morphol. Geobot. Oekol. i reemplaçada per Flora, Morphol. Distrib. Funct. Ecol. Pl..

## Referències

* ↑ a Tropicos

## Enllaços externs

* a IPNI
# Manuel Estrada Cabrera

Manuel José Estrada Cabrera (Quetzaltenango, 21 de novembre de 1857 - Ciutat de Guatemala, 24 de setembre de 1924). President de Guatemala del 8 de febrer de 1898 al 15 d'abril de 1920. Advocat i polític guatemalenc, va estar a càrrec del Ministeri de Governació i Justícia durant el mandat de José María Reyna Barrios. En morir aquest assassinat, Estrada Cabrera, per ser llavors el primer designat per a la successió a la presidència del país, es va fer del poder i després es va mantenir en ell mitjançant eleccions fraudulentes per més de dues dècades. «No hi ha poder judicial; aquí jo solament sóc el poder», li va dir al jutge Ernesto Asturias Girón, pare de l'escriptor Miguel Ángel Asturias cap al final del seu mandat. Quan Estrada Cabrera es fa càrrec de la presidència, no tolera cap tipus d'oposició i comencen a donar-se una sèrie de crims polítics, tortures en la Presó Central i afusellaments de nombroses persones de l'oposició.

## Referències

* ↑ En Contravía. «Manuel Estrada Cabrera-“El Bolitero”».
# Edmund Gilbert Baker

Edmund Gilbert Baker (1864 - 1949) fou un botànic i farmacèutic anglès. Era fill del botànic John Gilbert Baker i de Mary Gilbert (1813-1875).
Entre les espècies que va anomenar hi ha Banksia burdettii i Banksia ashbyi.

## Obres

* Synopsis of Malveae, 1895
* The plants of Milanji, Nyassa-land. Amb James Britten. 1894
* Catalogue of the Plants collected by Mr. & Mrs. P.A. Talbot in the Oban district, South Nigeria. London (imprès per ordre deTrustees, British Museum (Natural History)
* Leguminosae of Tropical Africa, part 1, [1]-215, in 1926; part 2, [i-iii], 216-607, Jul 1929; part 3, [i-iii], 608-693, from 1930.

## Referències

* ↑ Baker, Edmund Gilbert «Notes from the British Museum Herbarium». Journal of Botany, vol. 72, 1934, pàg. 280–82.
* ↑ HUH - Databases - Botanical Publication Search Results<!->
* ↑ Es poden consultar els tàxons descrits per aquest autor a International Plant Names Index (anglès)
# Burbankita

La burbankita és un mineral de la classe dels carbonats que pertany i dona nom al grup de la burbankita. Rep el seu nom de Wilbur Sweet Burbank (1898–1975), geòleg del Servei Geològic dels Estats Units.

## Característiques

La burbankita és un carbonat de fórmula química (Na,Ca)₃(Sr,Ba,Ce)₃(CO₃)₅. Cristal·litza en el sistema hexagonal. La seva duresa a l'escala de Mohs és 3,5.
Segons la classificació de Nickel-Strunz, la burbankita pertany a «05.AC: Carbonats sense anions addicionals, sense H₂O: carbonats alcalins i alcalinoterris» juntament amb els següents minerals: eitelita, nyerereïta, zemkorita, bütschliïta, fairchildita, shortita, calcioburbankita, khanneshita i sanromanita.

## Formació i jaciments

Va ser descoberta l'any 1953 a la prospecció de vermiculita de Big Sandy Creek, als monts Bearpaw, dins els límits del comtat de Hill, Montana (Estats Units). Ha estat descrita a més indrets i els seus jaciments es consideren escassos.

## Referències

* ↑ «Burbankite» (en anglès). Mindat. [Consulta: 2 maig 2017].
# FloraBase

FloraBase és una web d'accés públic de la base de dades de la flora d'Austràlia Occidental. Proporciona informació científica autoritzada sobre 12.978 tàxons, incloent descripcions, mapes, imatges, estat de conservació i detalls de nomenclatura. També es registren 1.272 taxons exòtics (males herbes naturalitzades).
El sistema pren les dades d'una sèrie de conjunts, incloent el cens de les plantes d'Austràlia Occidental i de la base de dades de l'Herbari d'Austràlia que mostra prop de 650.000 col·leccions de plantes. Es va establir al novembre del 1998 per Alex Chapman, un científic de recerca i botànic de l'Herbari.

## Referències

* ↑ «2005-06 Annual Report» p. (p.61). Department of Environment and Conservation. [Consulta: 5 febrer 2007].
* ↑ «FloraBase - the Western Australian Flora». Department of Environment and Conservation. Arxivat de l'original el 2016-09-19. [Consulta: 5 febrer 2007].

## Enllaços externs

* FloraBase web oficial — homepage + cercador.
# Janier Acevedo Calle

Janier Alexis Acevedo Calle (Caramanta, Antioquia, 6 de desembre de 1985) és un ciclista colombià professional des del 2011 i actualment a l'equip UnitedHealthcare. Del seu palmarès destaca la victòria final a la Volta a Costa Rica i diferents victòries d'etapa. També es va classificar 1r a l'UCI Amèrica Tour de 2013.

## Palmarès

* 2009
** 1r a la Volta a Costa Rica i vencedor de 2 etapes
* 2010
** Vencedor d'una etapa de la Volta a Guatemala
* 2011
** Vencedor d'una etapa del Tour de Utah
* 2013
** 1r a l'UCI Amèrica Tour
** 1r a la San Dimas Stage Race
** Vencedor d'una etapa del Tour de Gila
** Vencedor d'una etapa de la Volta a Califòrnia
** Vencedor d'una etapa de l'USA Pro Cycling Challenge
* 2016
** 1r a la San Dimas Stage Race i vencedor d'una etapa
** Vencedor d'una etapa del Joe Martin Stage Race

### Resultats al Tour de França

* 2014. Abandona (13a etapa)

### Resultats al Giro d'Itàlia

* 2015. 120è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Eleanor Farjeon

Eleanor Farjeon (Londres, 13 de febrer de 1881 - Hampstead, 5 de juny de 1965) va ser una escriptora anglesa que va escriure històries infantils, així com poesia, biografies, història i sàtira.
Al llarg de la seva trajectòria va obtenir tres dels premis més notables de literatura infantil. L'any 1955 va guanyar la Medalla Carnegie per a llibres infantils britànics i el 1956 la primera edició del Premi Hans Christian Andersen, tots dos per The Little Bookroom. El 1959 va obtenir la Medalla Regina inaugural de la Catholic Library Association dels Estats Units per la seva "contribució continuada i distingida a la literatura infantil".
Així mateix, dona nom als Premis Eleanor Farjeon de literatura infantil, creats per la Children's Book Circle, una societat d'editors. Molts dels seus treballs han estat publicats amb il·lustracions d'Edward Ardizzone.

## Referències

* ↑ «Eleanor Farjeon | Victorian Poet, Children’s Author | Britannica» (en anglès), 09-11-2023. [Consulta: 2 desembre 2023].
* ↑ «The CILIP Carnegie & Kate Greenaway Living Archive», 16-01-2013. Arxivat de l'original el 2013-01-16. [Consulta: 2 desembre 2023].
* ↑ «premi Andersen | enciclopedia.cat». [Consulta: 2 desembre 2023].
* ↑ «Past Regina Medal Recipients», 06-04-2012. Arxivat de l'original el 2012-04-06. [Consulta: 2 desembre 2023].
* ↑ «The Eleanor Farjeon Award – Books For Keeps». [Consulta: 2 desembre 2023].
# Bosquerola de Wilson

La bosquerola de Wilson (Cardellina pusilla) és una espècie d'ocell de la família dels parúlids (Parulidae) que habita matolls i zones arbustives a prop de l'aigua, criant a zones boreals i de muntanya d'Amèrica del Nord, en Alaska, la major part del Canadà continental i oest dels Estats Units. Passa l'hivern a Mèxic i Amèrica Central.

## Referències

* ↑ Fitxa de la bosquerola de Wilson a Birdguides Arxivat 2012-11-07 a Wayback Machine. Rev. 21/12/2012 (anglès)
# Firebird

«Firebird» té aquests significats:
* Informàtica:
** Mozilla Firebird, és un dels noms que tingué el navegador web Mozilla Firefox (també anteriorment conegut com a Phoenix)
** Firebird (base de dades) és una base de dades de codi obert basada en el codi de la base de dades InterBase.
* Música: Firebird (grup musical)
* Automobilisme: Pontiac Firebird
# Istiblennius muelleri

Istiblennius muelleri és una espècie de peix de la família dels blènnids i de l'ordre dels perciformes.

## Morfologia

* Els mascles poden assolir 7 cm de longitud total.

## Reproducció

És ovípar.

## Hàbitat

És un peix marí de clima tropical.

## Distribució geogràfica

Es troba a l'illa Hsiao-liu-chiu (sud-oest de Taiwan) i a l'illa Kur (Indonèsia).

## Referències

* 1 2 3 FishBase (anglès)
* ↑ Springer, V. G. i J. T. Williams, 1994: The Indo-Pacific blenniid fish genus Istiblennius reappraised: a revision of Istiblennius, Blenniella, and Paralticus, new genus. Smithsonian Contributions to Zoology Núm. 565: i-iv + 1-193.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Randall, J.E. i K.K.P. Lim (editors), 2000. A checklist of the fishes of the South China Sea. Raffles Bull. Zool. Suppl. (8):569-667.
* ↑ Huang, Z., 2001. Marine species and their distribution in China's seas. p. 404- 463. Vertebrata. Smithsonian Institution, Florida, Estats Units. 598 p.
* ↑ Allen, G.R. i M. Adrim, 2003. Coral reef fishes of Indonesia. Zool. Stud. 42(1):1-72.
* ↑ Myers, R.F., 1991. Micronesian reef fishes. Segona edició. Coral Graphics, Barrigada, Guam. 298 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G.; Collette, B.; Facey, D. The Diversity of Fishes (en anglès). Wiley, 1997. ISBN 978-0-86542-256-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Springer, V.G., 1986. Blenniidae. p. 742-755. A M.M. Smith i P.C. Heemstra (editors) Smiths' sea fishes. Springer-Verlag, Berlín.
* Springer, V.: Blennies. Planes 214-217 a W.N. Eschmeyer, J. R. Paxton, editors. Encyclopedia of Fishes – 2a edició, San Diego, Califòrnia: Academic Press. Any 1994.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Marquesat d'Alhucemas

El Marquesat d'Alhucemas és un títol nobiliari espanyol creat el 5 de gener de 1911 pel rei Alfons XIII, a favor de Manuel García Prieto, President del Consell de Ministres, Senador vitalici.
A aquest títol li van atorgar la Grandesa d'Espanya el 15 de desembre de 1913.
La seva denominació fa referència a les possessions espanyoles d'Illes Alhucemas, (que inclou el Penyal d'Alhucemas), que se situen enfront de la ciutat d'Alhucemas, a uns cent cinquanta quilòmetres de la Ciutat Autònoma de Melilla.

## Marquesos d'Alhucemas

| | Titular | Període |
| Creació per Alfons XIII |||
| I | Manuel García Prieto | 1911-1938 |
| II | Avelina García-Prieto y Montero-Ríos | 1941- 1961 |
| III | Manuel Sainz de Vicuña y García-Prieto | 1963-2014 |
| IV | Manuel Sainz de Vicuña y Melgarejo | 2015-actualitat |

## Història dels marquesos d'Alhucemas

* Manuel García Prieto (1859-1938), I marquès d'Alhucemas.
* Casat amb María Victoria Montero-Ríos y Villegas, Dama de la Reina Victòria Eugènia d'Espanya. El succeí la seva filla:
* Avelina García-Prieto y Montero-Ríos (1891-1961), II marquesa d'Alhucemas'.
* Casat amb Manuel Sainz de Vicuña y Camino. La succeí el seu fill;
* Manuel Sainz de Vicuña y García-Prieto (1916-2014), III marquès d'Alhucemas. El succeí el seu fill:
* Manuel Sainz de Vicuña y Melgarejo (n. en 1946), IV marquès d'Alhucemas.

## Referències

* Elenco de Grandezas y Títulos Nobiliarios Españoles. Instituto "Salazar y Castro", C.S.I.C.